มันนี่ทูเดย์
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) กล่าว
8 พ.ย. 2557

ธปท.แจงบาทอ่อนค่าเร็วไม่ผิดปกติ
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) กล่าวถึงความเคลื่อนไหวของค่าเงินบาทในสัปดาห์นี้ว่า อ่อนค่าตามค่าเงินเยนของญี่ปุ่นเมื่อต้นสัปดาห์ หลังจากธนาคารกลางญี่ปุ่นประกาศซื้อสินทรัพย์เพิ่มเติม และวันที่ 7 พ.ย. เงินบาทอ่อนค่าตามเงินยูโร ซึ่งเป็นไปตามเงินในภูมิภาค และการเคลื่อนย้ายเงินทุนในระยะที่ผ่านมา ไม่ปรากฏเหตุการณ์ที่ผิดปกติ 
สำหรับค่าเงินบาทปิดตลาดวันเดียวกันนี้ ปิดตลาดที่ 32.8232.84 บาท/เหรียญสหรัฐ แข็งค่าขึ้นเล็กน้อยจากที่เปิดตลาดช่วงเช้าที่ 32.8732.89 บาท/เหรียญสหรัฐ 
ขณะที่ทุนสำรองเงินตราระหว่างประเทศ วันที่ 31 ต.ค. 2557 อยู่ที่ 160,600 ล้านเหรียญสหรัฐ ลดลงจากวันที่ 24 ต.ค. 2557 ประมาณ 1,000 ล้านเหรียญสหรัฐ